ประธานสภาผู้แทนราษฎร ยืนยันความพร้อมการพิจารณาร่างพระราชบัญญัติงบประมาณรายจ่ายประจำปีงบประมาณ 2563
ประธานสภาผู้แทนราษฎร ยืนยันความพร้อมการพิจารณาร่างพระราชบัญญัติงบประมาณรายจ่ายประจำปีงบประมาณ 2563 นายชวน หลีกภัย ประธานสภาผู้แทนราษฎร กล่าวถึงการอภิปรายร่างพระราชบัญญัติงบประมาณรายจ่ายประจำปีงบประมาณ 2563 ในวันนี้สภามีความพร้อมเต็นที่ เบื้องต้นกำหนดเวลาการอภิปราย ทั้งรัฐบาลและฝ่ายค้านฝ่ายละ 18 ชั่วโมง ซึ่งถือว่ายาวนานที่สุด ตั้งแต่เคยมีมา ตามกรอบการอภิปราย 3 วัน โดยจะเปิดโอกาสให้สมาชิกอภิปรายเต็มที่ เพราะสภาผู้แทนราษฎรไม่เคยมีการพิจารณางบประมาณมา 5 ปี ส่วนที่มีการพุ่งเป้าไปที่งบประมาณของกระทรวงกลาโหม ที่ได้รับการจัดสรรจำนวนมาก จะต้องรอดูการอภปรายอีกทีนายสุทิน คลังแสง ประธานคณะกรรมการประสานงานพรรคร่วมฝ่ายค้าน (วิปฝ่ายค้าน) กล่าวว่า รูปแบบการอภิปรายคงไม่ต่างจากการอภิปรายนโยบายของรัฐบาล ที่จะมี ส.ส.หน้าใหม่อภิปรายสลับกับ ส.ส.ที่มีประสบการณ์สลับกันไป ส่วนลำดับการอภิปรายจะปรับตามสถานการณ์ในที่ประชุม ช่วงเวลาที่ได้รับการจัดสรร 18 ชั่วโมง ยอมรับว่า ไม่เพียงพอแต่ก็ต้องพยายามจัดสรรเวลาให้ดีที่สุด โดยจะมีผู้ที่จะอภิปรายอยู่ที่ 95 คน ซึ่งภาพรวมการอภิปรายจะเน้นเรื่องเศรษฐกิจเป็นหลัก ทั้งนี้ยืนยันว่า ฝ่ายค้านจะไม่นำงบประมาณมาเป็นเกมการเมือง เพื่อล้มรัฐบาล เพราะทราบดีว่าหากงบประมาณไม่ผ่าน จะมีผลกระทบในวงกว้าง โดยเฉพาะส่งผลกระทบต่อประชาชน ไม่ใช่เฉพาะรัฐบาลเท่านั้น หากรัฐบาลนำข้อเสนอแนะของฝ่ายค้านและปรับปรุงแก้ไขในชั้นกรรมาธิการฝ่ายค้านก็พร้อมให้โอกาส แต่หากรัฐบาลไม่รับฟังก็จะโทษฝ่ายค้านไม่ได้ เพราะงบประมาณฉบับนี้มีข้อบกพร่องอยู่มากเกือบทุกกระทรวง ขณะที่งบบางส่วนก็มีจำนวนมากเกินไป เช่น งบกลาง เพราะส่วนนี้ ไม่สามารถตรวจสอบได้ และเป็นการใช้เงินที่ไม่มีการวางแผน ซึ่งที่ผ่านมาการจัดสรรงบกลางก็มีกรอบกำหนดเอาไว้ไม่เกินร้อยละ 10 ดังนั้นจึงไม่สามารถบอกได้ว่าฝ่ายค้านจะให้งบประมาณฉบับนี้ผ่านหรือไม่ ไม่ไหวก็ตามคาดว่าจะสามารถลงมติ พระราชบัญญัติงบประมาณรายจ่ายประจำปีงบประมาณ 2563 ได้ในเวลาประมาณ 21.00 น. ของวันที่ 19 ตุลาคม และเชื่อว่าฝ่ายค้าน จะมีมติไปในทิศทางเดียวกันไม่น่ามีปัญหาอะไรส่วนการพิจารณาพระราชกำหนดโอนอัตรากำลังพลและงบประมาณบางส่วนของกองทัพบก กองทัพไทย กระทรวงกลาโหมไปเป็นของหน่วยบัญชาการถวายความปลอดภัยรักษาพระองค์ ซึ่งเป็นส่วนราชการในพระองค์ พ.ศ.2562 นายสุทิน กล่าวว่า ฝ่ายค้านยังไม่มีมติไปในทางใด ต้องรอฟังรัฐบาลชี้แจงก่อน เพราะเป็นเรื่องของกองทัพและความมั่นคง